Public procurement notice: Contract Award Notice
Published: 2024-07-29
Buyer: A/S Øresund
Country: DK
Region: DK011
Contract type: Services
Procedure: Open procedure
CPV classification: 71240000 | 71241000 | 71242000 | 71248000 | 71311000: Civil engineering consultancy services
Estimated value: 20000000 DKK
Award criteria: price, quality
EU fund: eu-funds

Technical requirements: Folketinget har d. 4. april 2024 vedtaget Lov om opgradering af Øresundsbanen, hvori er besluttet, at der skal anlægges overhalingsspor ved Kalvebod. A/S Øresund har af Transportministeriet fået til opgave af gennemføre projektet "Overhalingsspor Kalvebod". Der er indtil nu gennemført flere forundersøgelser, og materiale vedrørende dette er tilgængelig på https://sundogbaelt.dk/forbindelser/overhalingsspor/. 

Formålet med projektet er at etablere et anlæg bestående af to overhalingsspor til godstog mellem Kalvebod og Ny Ellebjerg Løsningen, og det betyder, at der reelt kommer til at være 4 spor mellem Kalvebod og Ny Ellebjerg. Som option medtages vendesporsløsningen, hvor der yderligere etableres to ekstra sporskifter samt en køremandsbro, således at det er muligt for tog fra Sverige at vende inden de når til København H.  

Projektet omfatter etablering af to nye spor, der etableres i den eksisterende baneskråning, på den sydlige side af banen. Sporene afgrener umiddelbart syd for Julius Andersens Vej nær Vigerslev og tilslutter igen umiddelbart før Bådehavnsgade. De nye spor etableres parallelt med de eksisterende spor. For at skabe plads til nye spor i/ved foden af de eksisterende skråninger og sikre fremtidige stabile skråninger, flyttes skråningen bort fra eksisterende spor ved etablering af spuns samt ved afgravning på hele skråningen. Afgravningen skal gennemføres, så skråningen kan projekteres stabil efter gældende normer. Projektet indeholder desuden en ombygning af Hammelstrupvejbroen, så den kan rumme fire spor imod de to spor den rummer i dag og udskiftning af to stibroer over banen. De to nye spor skal have etableret ny kørestrøm bestående af galgemaster, der dækker begge spor. Den nuværende neutralsektion skal desuden flyttes og pumpestation 2 skal have foretaget nogle ombygninger for at give plads til de nye spor.

Der er udarbejdet et projektforslag (programfaserapport) inkl. tegninger, dokumenter og 3D-modeller for det samlede projekt, se nærmere Bilag 3, 3.a, 3.b og 3.c.

Det samlede projekt "Overhalingsspor Kalvebod" er opdelt i flere faser, og på nuværende tidspunkt, har A/S Øresund behov for teknisk rådgivning. Formålet med nærværende udbud er derfor, at A/S Øresund skal indkøbe rådgivningsydelser. Det er besluttet, at rådgivningsydelserne i denne del af projektet skal opdeles i to delprojekter (delprojekt 1 og 2), hvorfor dette udbud omfatter indgåelse af to rådgiverkontrakter med én rådgiver. 

Hvert delprojekt betegnes som følger:
Delprojekt 1 (DP1) – Teknisk rådgivning forud for en totalentreprise vedrørende konstruktioner og anlæg
Delprojekt 2 (DP2) – Totalrådgivning til hovedentreprise vedrørende spor og kørestrøm. 

Om opdeling af kontrakterne se udbudsbetingelsernes afsnit 1.3.
DP1:
DP1 vedrører teknisk rådgivning forud for en totalentreprise vedrørende konstruktioner og anlæg. Rådgiveren skal blandt andet bistå A/S Øresund med udarbejdelse af udbudsgrundlaget til udbuddet af totalentreprisen vedrørende konstruktioner og anlæg, herunder bl.a. udarbejdelse af ydelsesbeskrivelse, bistå med besvarelse af spørgsmål i forbindelse med udbud af totalentreprisekontrakten, samt efter tildeling af totalentreprisen deltage i samarbejdsfasen med totalentreprenøren. Totalentreprenøren har ret, men ikke pligt, til at overtage rådgiveren i samarbejdsfasen. 

Rådgiveren vil på DP1 i hovedtræk levere følgende ydelser: 
• rådgivning om strækningsgennemgang 
• Deltage ved ekspropriering og hjælpe med at udarbejde materiale
• Rådgive ved indgåelse af frivillige aftaler
• Rådgive om myndighedsbehandling
• Rådgive omkring opstart af CSM-processen
• Rådgive om udbuddet af totalentreprisen, herunder bistå med udarbejdelse af grundlaget for udbuddet af totalentreprisen
• Færdig- og klargørelse af det allerede udarbejdede og indsamlede projekt- og datagrundlag 
• Indgå i samarbejdsfasen med totalentreprenøren
Rådgivers ydelser er nærmere beskrevet i bilag 2 for DP1.

DP2:
DP2 vedr. en totalrådgivning til en hovedentreprise vedrørende etablering af spor og kørestrømsanlæg. Da der er tale om en totalrådgivning, skal rådgiveren bistå i samtlige af projektets faser med undtagelse af indledningsfasen. Rådgiveren skal således bistå fra projekteringsfasen, under udførelsen og i afslutningsfasen. Projektet, som rådgiveren skal rådgive om, omfatter helt overordnet etablering af to nye overhalingsspor ved Kalvebod, herunder bl.a. 1,6 km skinner, sveller og sporkasse og etablering af et kørestrømsanlæg, samt etablering af neutralsektion på ny lokation, som beskrevet indledningsvis i dette afsnit. 

Rådgiveren skal DP2 i hovedtræk levere følgende ydelser: 
• Rådgivning ved planlægning af strækningsgennemgang 
• Projektering af spor og kørestrøm
• Rådgivning om myndighedsbehandling igennem hele projektet
• Udarbejdelse af udbudsmateriale for entreprisen af Spor og kørestrøm til entreprenør
• Projektopfølgning under udførelse
• Ajourføre normliste
• Input til processen i form af dokumenter og tegninger m.v. til NOBO.
• As-built opretning af projektmateriale (tegninger og dokumenter) efter afslutning af projektets udførelse. 

Rådgivers ydelser er nærmere beskrevet i bilag 2 – Ydelsesbeskrivelse Delprojekt 2 – Totalrådgivning til hovedentreprise vedrørende spor og kørestrøm.

Rådgiveren skal i forbindelse med projektopstart vurdere, om der er elementer i projektet, som ikke er nævnt i udbudsmaterialet, men som skal behandles. Hvis der er elementer, som ikke er med, skal dette hurtigst muligt meddeles A/S Øresund. 

Rådgiveren skal også vurdere, om der er dele af udbudsmaterialet, som ikke er relevant for projektet. Hvis disse vurderinger medfører ændringer i projektomfanget, skal det endelige projektomfang aftales med A/S Øresund.

Bygherren forbeholder sig retten til, i hele projektforløbet, at udføre audit på rådgiverens kvalitetssikringssystem.


Hovedtidsplan fremgår af bilag 4 . Yderligere krav til tidsplanen fremgår af Bilag 2 – Ydelses-beskrivelse Delprojekt 2.
I henhold til lov om Klagenævnet for Udbud (lov nr. 492 af 12. maj 2010 med senere ændringer), 
skal klage indgives til Klagenævnet for Udbud inden følgende klagefrister: 
1) 45 kalenderdage efter at ordregiveren har offentliggjort en bekendtgørelse i Den Europæiske 
Unions Tidende om, at ordregiveren har indgået en kontrakt. Fristen regnes fra dagen efter den 
dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte 
tilbudsgivere om, at en kontrakt baseret på en rammeaftale med genåbning af konkurrencen 
eller et dynamisk indkøbssystem er indgået, hvis underretningen har angivet en begrundelse for 
beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor 
ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. lovens 
§ 12, stk. 1.
Klagenævnet for Udbuds e-mailadresse er klfu@naevneneshus.dk. 
Klagenævnet for Udbuds klagevejledning kan findes på https://naevneneshus.dk/start-din klage/klagenaevnet-for-udbud/vejledning/.


Winner: Mercell Holding ASA
Number of bids: 0